Държавен вестник, бр. 5, 2005 г., стр. 70

С Т Р .  70
Д Ъ Р Ж А В Е Н   В Е С Т Н И К
Б Р О Й  5
чателят поема ангажимента да върне еквива-
лентни ценни книжа или стоки на бъдеща дата
или при поискване от страна на прехвърлите-
ля. Сделката е сделка по предоставяне на цен-
ни книжа или стоки на заем за страната, прех-
върляща ценните книжа или стоките, и полу-
чаване на заем под формата на ценни книжа
или стоки за страната, получаваща ценните
книжа или стоките.
11. “Признати борси” са борси, които отго-
варят на следните изисквания:
а) функционират редовно;
б) имат правила, издадени или одобрени от
съответните компетентни органи на страната
по седалището на борсата, които определят
условията за опериране и за достъп до борсата,
както и условията, които трябва да бъдат удов-
летворени с договор преди ефективно да може
да се търгува на борсата;
в) имат клирингов механизъм, който пред-
вижда договорите, посочени в приложение № 4,
да подлежат на ежедневни маржин изисквания,
осигуряващи подходяща защита според мнени-
ето на компетентните органи.
12. “Пряко и безусловно гарантирано взема-
не” е вземането, за което е издадена гаранция,
отговаряща на следните условия:
а) гаранцията осигурява безусловно плаща-
не в полза на банката, при първо поискване, без
възможност за възразяване или уговаряне на
други формални условия на плащане; и
б) е неотменяема и със срок на действие, по-
дълъг от договорения срок за изпълнение на
гарантираното задължение; и
в) единствено условие за предявяването є е
постъпването при гаранта на писмено искане
от банката, в полза на която е издадена гаран-
цията, съдържащо твърдение, че длъжникът не
изпълнява задължението, покрито от гаранци-
ята; и
г) няма други лица с права да искат плащане
по гаранцията; и
д) с изключение на размера, е налице пълно
съвпадение между задължението на клиента
към банката (гарантираното вземане) и задъл-
жението, посочено в гаранцията, и гаранцията
покрива всички видове неизпълнение на това
задължение.
13. “Разпределение на капитал” е предоста-
вяне на пари или друго имущество на банката
на нейни акционери с изключение на предоста-
вяне на нови акции вследствие на увеличение
на капитала чрез превръщане на печалбата в
капитал.
14. “Свободна доставка” е сделка, при която
е договорено да не се спазва принципът “Дос-
тавка срещу плащане”.
15. “Съчетана позиция” е по-малката от къ-
сата и дългата позиция в съответния падежен
интервал, а несъчетана позиция е разликата
между двете.
16. “Хеджиране” е начин за намаляване на
риска чрез извършване на сделки по определен
начин, така че съществуващият риск по някоя
предварително сключена сделка или налична
позиция да бъде избегнат или сведен до мини-
мум срещу заплащане по договорената цена на
хеджирането.
§ 2. Функциите на БНБ по тази наредба се
осъществяват от нейния подуправител, ръко-
водещ управление “Банков надзор”, или от оп-
равомощени от него длъжностни лица.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 3. Тази наредба се издава на основание чл. 23
във връзка с § 19 от преходните и заключител-
ните разпоредби на Закона за банките и е при-
ета с Решение № 161 на Управителния съвет на
Българската народна банка от 23.XII.2004 г.
§ 4. Тази наредба влиза в сила от
1.VII.2005 г. и отменя Наредба № 8 за капита-
ловата адекватност на банките (обн., ДВ, бр. 62
от 1997 г.; попр., бр. 92 от 1997 г.; изм. и доп.,
бр. 41 от 2000 г., бр. 11 от 2001 г., бр. 79 от
2002 г., бр. 44 от 2004 г.) и Наредба № 4 за по-
зициите на банките в чуждестранна валута
(обн., ДВ, бр. 4 от 1998 г.;  изм., бр. 5 от 1999 г.;
изм. и доп., бр. 1 от 2001 г.;  изм., бр. 9 от 2001 г.,
бр. 1 от 2002 г.).
§ 5. Подуправителят, ръководещ управление
“Банков надзор”, дава указания по прилагане-
то на тази наредба.
Управител: Ив. Искров
Приложение № 1
към чл. 9, ал. 5, т. 3, буква “г”,
чл. 13, ал. 1, т. 3, чл. 14, ал. 1, т. 3 и 4
Списък на държавите
Европейската общност и страните—членки на
Европейската общност
Австралия
Исландия
Канада
Корея
Мексико
Нова Зеландия
Норвегия
Обединено кралство Великобритания и Север-
на Ирландия
Съединени американски щати
Турция
Швейцария
Япония
Забележка. Вземанията от държави по списъка не
се отчитат за активи с нулево рисково тегло в случаите,
когато последният рейтинг (към датата на отчета) на
съответната държава, присъден от международно приз-
ната кредитна агенция, е по-малък от ВВВ- по Standard
& Poor's или Fitch, или Ваа3 по Moody's. В такива случаи
рисковият фактор е 100 %.